
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 867 

11 Ιουνίου 2004 


ΑΠΟΦΑΣΕΙ Σ 

Αριθ. οικ. 30755 

Καθορισμός του διακριτικού σήματος και του τύπου της 
ειδικής ταυτότητας του ειδικού ένστολου προσωπικού 
της Δημοτικής Αστυνομίας. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις της παρ. 2 του άρθρου 17 του Π.Δ. 
23/2002 (ΦΕΚ 19/Α77.2.2002) "Αρμοδιότητες, σύστημα 
πρόσληψης, προσόντα, καθήκοντα, δικαιώματα και υπο¬ 
χρεώσεις του προσωπικού της Δημοτικής Αστυνομίας". 

2. Τις διατάξεις του άρθρου 29Ατου Ν. 1558/1985 (ΦΕΚ 
137/Α71985) "Κυβέρνηση και Κυβερνητικά όργανα", το 
οποίο προστέθηκε με το άρθρο 27του Ν. 2081/1992 (ΦΕΚ 
154/Α') και τροποποιήθηκε με το άρθρο 1, παρ. 2, εδ. α' 
του Ν. 2469/1997 (ΦΕΚ38/Α'). 

3. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού αλλά 
προκαλείται δαπάνη σε βάρος των Προϋπολογισμών των 
οικείων ΟΤΑ, το ύψος της οποίας ανέρχεται περίπου στο 
ποσό των πενήντα χιλιάδων (50.000) ευρώ, για το οποίο 
έχουν προβλεφθεί οι σχετικές πιστώσεις στους προϋπολο¬ 
γισμούς των οικείων ΟΤΑ έτους 2004, αποφασίζουμε: 

Καθορίζουμε το διακριτικό σήμα και τον τύπο της ειδι¬ 
κής ταυτότητας του ειδικού ένστολου προσωπικού της 
Δημοτικής Αστυνομίας, ως εξής: 

Α' Διακριτικό σήμα: 

Το σήμα της Δημοτικής Αστυνομίας είναι από ύφασμα. 
Καθορίζεται από δύο ομόκεντρα τετράγωνα διαφορετι¬ 
κών διαστάσεων. 

ΓΕΝΙΚΗ ΠΕΡΙΓΡΑΦΗ ΣΗΜΑΤΟΣ 

1) Το εξωτερικό τετράγωνο είναι μαύρο με διάσταση κά¬ 
θε πλευράς 6.7 εκατοστά και πάχος 0,8 εκατοστά και με 
περίγραμμα πορτοκαλί πάχους 0,2 εκατοστών. 

Το εσωτερικό τετράγωνο είναι χρώματος λευκού με διά¬ 
σταση 5 εκατοστά και με περίγραμμα πορτοκαλί πάχους 
0,2 εκατοστά. 

Το διάκενο των δύο τετραγώνων διατρέχεται από τις λέ¬ 
ξεις Δημοτική Αστυνομία, Δημοτική Αστυνομία, το όνομα 
του Δήμου, ΜυπίοίραΙ ΡοΝοθ. 


2) Το σήμα αποτελείται από δύο ημικύκλια που αποτε¬ 
λούντο σώμα του ανθρώπου. Το ημικύκλιο που συμβολίζει 
τα πόδια είναι χρώματος πορτοκαλί, το ημικύκλιο που χα¬ 
ρακτηρίζει τα χέρια είναι χρώματος μαύρου και ο κύκλος 
που συμβολίζει το κεφάλι είναι χρώματος πορτοκαλί. 

Όπου πορτοκαλί το χρώμα Ραπίοπο Οι-απρο 021 

Όπου μαύρο το χρώμα Ρεπίοπθ ΒΙαοΚ. 

ΕΙΔΙΚΕΣ ΕΦΑΡΜΟΓΕΣ ΣΗΜΑΤΟΣ 

1) Το σήμα της Δημοτικής Αστυνομίας φέρεται στο μα¬ 
νίκι του παλτό με διάσταση 4 εκατοστά επί 4 εκατοστά, 
στο σακάκι με διάσταση 4 εκατοστά επί 4 εκατοστά, στη 
τσέπη του πουκαμίσου με διάσταση 3 εκατοστά επί 3 εκα¬ 
τοστά και στο μπουφάν στο αριστερό μανίκι και στο ύψος 
του βραχίονα, κεντητό. 

2) Το ίδιο σήμα φέρεται και στο αριστερό ημιθωράκιο 
του γιλέκου με διάσταση 2.5 εκατοστά επί 2.5 εκατοστά, 
καθώς και στην μετωπίδατου μπερέ καιτου τζόκεϋ με διά¬ 
σταση 2 εκατοστά επί 2 εκατοστά τοποθετημένο στο κέ¬ 
ντρο, καθώς επίσης και στο πίσω μέρος του μακό με διά¬ 
σταση 23 εκατοστά επί 23 εκατοστά. 

Β' Τύπος ειδικής ταυτότητας: 

Η εκτύπωση της ταυτότητας γίνεται σε χαρτί, που πλα¬ 
στικοποιείται στη συνέχεια, περίπου 250 γραμμαρίων, 
σχήματος τετραγώνου, διαστάσεων 6 εκατοστών επί 6 
εκατοστών και χρώματος λευκού. 

Και στις δύο πλευρές υπάρχει πλαίσιο χρώματος πορ¬ 
τοκαλί. 

1. Πρώτη πλευρά 

Σε απόσταση 0,38 εκατοστά από το επάνω όριο της ταυ¬ 
τότητας, κεντραρισμένα, με καλαίσθητη γραμματοσειρά 
αναγράφονται οι λέξεις "Ελληνική Δημοκρατία". 

Ο υπόλοιπος χώρος χωρίζεται σε δύο στήλες. Στο επά¬ 
νω μέρος της αριστερής στήλης σε απόσταση 0,3 εκατο¬ 
στά από τη φράση "Ελληνική Δημοκρατία" και 0,3 εκατο¬ 
στά από το αριστερό όριο της ταυτότητας τοποθετείται η 
φωτογραφία του κατόχου σε ορθογώνιο παραλληλό¬ 
γραμμο διαστάσεων 2,4 επί 2,8 εκατοστά. Στο κάτω μέρος 
της αριστερής στήλης και σε απόσταση 0,55 εκατοστά 
απάτη φωτογραφία του κατόχου και 0,3 εκατοστά από το 
αριστερό όριο της ταυτότητας βρίσκεται ορθογώνιο πλαί¬ 
σιο διαστάσεων 2,4 επί 1,6 εκατοστά, όπου υπάρχει η υπο¬ 
γραφή του κατόχου. 

Στο επάνω μέρος της δεξιάς στήλης και σε απόσταση 
0,3 εκατοστά από τη φράση "Ελληνική Δημοκρατία" και 
0,5 από το δεξιό όριο της ταυτότητας τοποθετείται το σή- 

μα της Δημοτικής Αστυνομίας, με διάσταση κάθε πλευ¬ 
ράς 2,3 εκατοστά. Κάτω από το σήμα αναγράφονται η μία 
κάτω από την άλλη και με τη σειρά που ακολουθεί οι φρά¬ 
σεις ΔΗΜΟΣ. (ο αντίστοιχος Δήμος) και 

ΔΕΛΤΙΟ ΤΑΥΤΟΤΗΤΑΣ. Από κάτω σε ορθογώνιο πλαίσιο 
διαστάσεων 2,9 επί 0,53 εκατοστά αναγράφεται ο γενικός 
αριθμός του Δημοτικού Αστυνόμου. Από κάτω σε ορθο¬ 
γώνιο πλαίσιο ίδιων διαστάσεων τοποθετείται η υπογρα¬ 
φή του Δημάρχου. 

Το φόντο της ταυτότητας είναι σε χρώμα ανοιχτό πορ¬ 
τοκαλί και τα γράμματα μαύρα. 

2. Δεύτερη πλευρά 

Την πλευρά περιτρέχει ανοιχτό πορτοκαλί πλαίσιο πλά¬ 
τους 0,35 εκατοστά όπου αναγράφεται επαναλαμβανό¬ 
μενη η φράση ΔΗΜΟΤΙΚΗ ΑΣΤΥΝΟΜΙΑ. Το υπόλοιπο κεί¬ 
μενο αναγράφεται σε λευκό τετράγωνο πλαίσιο, διαστά¬ 
σεων 5,36 επί 5,32 εκατοστά. Σε δύο στήλες, η μία κάτω 
από την άλλη και με τη σειρά που ακολουθεί αναγράφο¬ 
νται οι ακόλουθες λέξεις, αριστερά στην ελληνική και δε¬ 


ξιά στην αγγλική γλώσσα: Βαθμός, Επώνυμο, Όνομα, 
Όνομα Πατρός, Ημερομηνία Γεννήσεως, ΑΔΤ, Ομάδα Αί¬ 
ματος, Ημερομηνία Έκδοσης. Ακολουθεί ορθογώνιο 
πλαίσιο, διαστάσεων 2 επί 0,6 εκατοστά όπου υπάρχει η 
υπογραφή του προϊσταμένου. Στην κάτω δεξιά γωνία βρί¬ 
σκεται το σήμα της Δημοτικής Αστυνομίας, με διάσταση 
κάθε πλευράς 1,8 εκατοστά. 

Όπου πορτοκαλί το χρώμα ΡαπΙοπθ Οι-αηρθ 021 
Όπου μαύρο το χρώμα ΡαπΙοηο ΒΙαοΙκ. 

Ειδικότερα σε ότι αφορά τα τεχνικά σκίτσα των προα- 
ναφερόμενων ειδών ισχύουν όσα διαλαμβάνονται στο πα¬ 
ράρτημα που συνοδεύει την παρούσα απόφαση το οποίο 
αποτελεί αναπόσπαστο τμήμα της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουνίου 2004 

Ο ΥΠΟΥΡΓΟΣ 

ΠΡΟΚΟΠΗΣ ΠΑΥΛΟΠΟΥΛΟΣ 

ΕΛΛΗΝΙΚΗ ΔΗΜΟΚΡΑΤΙΑ 

ΡΤΠΗΤΗΤΓΡΤΊ 


ΦΩΤΟΓΡΑΦΙΑ 

ΚΑΤΟΧΟΥ 


ΥΠΟΓΡΑΦΗ ΚΑΤΟΧΟΥ 



ΔΕΛΤΙΟ ΤΑΥΤΟΤΗΤΑΣ 

ΔΗΜΟΤΙΚΟΥ ΑΣΤΥΝΟΜΟΥ 

ΓΕΝΙΚΟΣ ΑΡΙΘΜΟΣ: 


Ο ΔΗΜΑΡΧΟΣ: 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









